एसएसपी ने मेयर को लिखा-सभी लाइट पॉइंट्स पर लगवाएं टाइमर
विनीत राणा|मोहाली vineet.rana@dbcorp.in
शहर के ट्रैफिक लाइट पॉइंट्स पर टाइमर लगे होने के कारण हादसों का ग्राफ दिन-प्रतिदिन बढ़ता जा रहा है। अधिकतर हादसे रेड लाइट जंप के कारण हो रहे हैं। टाइमर लगा होने के कारण वाहन चालकों को पता ही नहीं चलता कि उनकी तरफ की लाइट कब अचानक ग्रीन हो जाती है और दूसरी तरफ से क्राॅस करने वालों को यह नहीं पता चलता कि उनकी ग्रीन लाइट कब अचानक ऑरेंज में बदल जाती है, क्योंकि लाइट ऑरेंज से रेड होने में मात्र दो से तीन सेकंड का समय लगता है। अवॉयड एिक्सडेंट की स्टडी के अनुसार यह दो से तीन सेकंड ही सबसे खतरनाक होते हैं। इन्हीं सेकंड्स में हादसे होते हैं। अब इन हादसों को रोकने के लिए एसएसपी गुरप्रीत सिंह भुल्लर ने नगर निगम के मेयर कुलवंत सिंह को पत्र लिखा है।
पूडा ने काफी पहले कराया था सर्वे
करीबदो दशक पहले पहले पूडा के इस्टेट आॅफिस की तरफ से शहर की मात्र कुछ सड़कों पर लगी ट्रैफिक लाइट्स पर टाइमर लगाने के लिए सर्वे करवाया गया था। इसके लिए एक कंपनी हायर की गई थी और कंपनी ने अपने वर्कर्स को लाइट पॉइंट पर खड़े कर यह सर्वे करवाया था कि किस तरफ से कितने वाहन निकलते हैं और किस लाइट पॉइंट पर कितनी देर ग्रीन या रेड लाइट रखने की जरूरत है। उस सर्वे के बाद कोई अन्य सर्वे नहीं करवाया गया। सर्वे का मकसद यह पता लगाना था कि किस ट्रैफिक लाइट पॉइंट पर रेड या ग्रीन लाइट रखने के लिए कितना समय फीड किया जाए।
एनजीओ ने किया है सर्वे
हादसोंको रोकने के लिए काम कर रही एनजीओ अवॉयड एक्सिडेंट के प्रेसिडेंट हरप्रीत सिंह ने बताया कि ट्रैफिक लाइट पॉइंट्स पर टाइमर लगा होना बहुत ही जरूरी है, क्योंकि ग्रीन लाइट बंद होने के साथ पहले ऑरेंज लाइट जलती है, जिसका मतलब है कि स्टॉप यानी ऑरेंज लाइट होते ही वाहन चालक रुक जाएगा, क्योंकि दूसरी तरफ की लाइट ग्रीन हो रखी है, लेकिन टाइमर होने के कारण वाहन चालक को यह नहीं ंपता होता कि कितने समय में ऑरेंज लाइट जाएगी। ऐसे में मात्र 2 से तीन सेकंड में ही ज्यादातर हादसे होते हैं। इस पर सर्वे भी हो चुका है, इसलिए टाइमर लगाना बहुत जरूरी है।
लगातार जारी है प्रयास: एसएसपी
एसएसपीगुरप्रीत सिंह भुल्लर ने कहा कि ट्रैफिक लाइट पॉइंट्स पर टाइमर लगाना बहुत जरूरी है। इसमें भी दो पॉइंट हैं। एक वाहनों के वॉल्यूम के हिसाब से टाइमर सेट करना और जिन लाइट पॉइंट्स पर ज्यादा ट्रैफिक रश रहता है, वहां रुकने और निकलने के लिए ज्यादा सेकंड मिलें। दूसरा रात के समय कुछ लाइट पॉइंट्स पर ऑरेंज लाइट ही ऑन रहे, ताकि चालक देखकर वहां से गुजरें। पुलिस कोशिश कर रही है कि ऐसा जल्द हो जाए।
एसएसपी ने मेयर को भेजे लेटर में लिखा है कि नगर निगम शहर के सभी ट्रैफिक लाइट पॉइंट्स पर टाइमर और बैटरी बैकअप लगवाए, ताकि लाइट जाने पर ट्रैफिक लाइट्स बंद हों, क्योंकि लाइट जाने पर ट्रैफिक लाइट्स काम नहीं करतीं और वहां से गुजरने वाले वाहन एक-दूसरे से आगे निकलने के चक्कर में जाम लगा देते हैं, इसलिए टाइमर बैटरी बैकअप लग जाने से दोनों उद्देश्य हल हो जाएंगे। शहर में मात्र तीन लाइट पॉइंट्स पर ही टाइमर लगा है। इसके अतिरिक्त हर पॉइंट पर इसकी जरूरत है।
लेटर में एसएसपी की तरफ से कुछ समय पहले रेड लाइट जंप के कारण हुए हादसों का ब्योरा भी दिया गया है। इसके अनुसार इन ट्रैफिक लाइट पॉइंट्स को सबसे खतरनाक बताया गया है:
}कुंभड़ा लाइट पॉइंट सबसे डेंजरस } मौली बैदवान ट्रैफिक लाइट पॉइंट } बलौंगी चौक }एयरपोर्ट एक्सप्रेस-वे पर बने सोहाना गुरुद्वारे के पास स्थित चौक } राधा स्वामी चौक और सेक्टर-90 91 का चौक
hne_Deva lmo_Latn hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva bho_Deva